ΣΩΜΑΤΕΙΟ ΕΥΗΜΕΡΙΑΣ ΦΟΙΤΗΤΩΝ

## ΤΑΜΕΙΟ ΑΛΛΗΛΕΓΓΥΗΣ ΦΟΙΤΗΤΩΝ ΠΚ «ΝΕΟΦΥΤΟΣ ΧΑΝΔΡΙΩΤΗΣ»

**ΔΙΑΔΙΚΑΣΙΑ ΥΠΟΒΟΛΗΣ ΚΑΙ ΑΠΟΖΗΜΙΩΣΗΣ ΑΙΤΗΜΑΤΟΣ  ΓΙΑ ΠΑΡΟΧΗ ΟΙΚΟΝΟΜΙΚΟΥ ΒΟΗΘΗΜΑΤΟΣ ΓΙΑ ΙΑΤΡΟΦΑΡΜΑΚΕΥΤΙΚΑ ΕΞΟΔΑ ΑΠΟ ΤΟ *ΤΑΜΕΙΟ ΑΛΛΥΛΕΓΓΥΗΣ ΦΟΙΤΗΤΩΝ ΠΚ «ΝΕΟΦΥΤΟΣ ΧΑΝΔΡΙΩΤΗΣ»***

**Α. ΑΠΑΙΤΟΥΜΕΝΑ ΕΝΤΥΠΑ / ΔΙΚΑΙΟΛΟΓΗΤΙΚΑ**

1.     Το μέλος (φοιτητής/φοιτήτρια) του Ταμείου συμπληρώνει και υπογράφει το Έντυπο «Αίτηση για παροχή οικονομικού βοηθήματος».

2.     Μαζί με το Έντυπο, το μέλος υποβάλλει και όλα τα απαραίτητα δικαιολογητικά που σημειώνονται σε αυτό και αφορούν σε ιατροφαρμακευτικά έξοδα.

**Β. ΤΡΟΠΟΣ ΥΠΟΛΟΓΙΣΜΟΥ ΤΗΣ ΑΠΟΖΗΜΙΩΣΗΣ**

**Εφόσον κριθεί από τη Διαχειριστική Επιτροπή του Ταμείου ότι το αίτημα πληροί τις προϋποθέσεις για αποζημίωση, ο υπολογισμός της αποζημίωσης γίνεται ως ακολούθως:**

1. **Λαμβάνεται υπόψη το  ποσό για την ιατρική πράξη σύμφωνα με τις χρεώσεις του  Πίνακα Ιατρικών Πράξεων που έχει καταρτιστεί από τον Παγκύπριο Ιατρικό Σύλλογο (ΠΙΣ) και τις πλείστες Ασφαλιστικές Εταιρείες της Κύπρου (Παράρτημα Ι).**
2. **Για τις χρεώσεις των χειρουργείων, λαμβάνεται υπόψη το κόστος χρέωσης όπως αυτό παρουσιάζεται σε ένα τυπικό νοσηλευτήριο που θα αποφασίζει η ΔΕ.**
3. **Σε περίπτωση που το αίτημα για αποζημίωση είναι μικρότερο από τις χρεώσεις του Πίνακα (Παράρτημα Ι), καταβάλλεται στον αιτητή το ποσό του αιτήματος.**
4. **Το ποσό αποζημίωσης που καταβάλλεται είναι το σύνολο των Ιατρικών Εξόδων όπως αυτά υπολογίζονται με βάση τις παρ. Β1-Β3 πιο πάνω, μείον €1000 με μέγιστο ποσό τις €15.000. Εξαίρεση από την αφαίρεση των €1000 έχουν όλοι οι φοιτητές/φοιτήτριες λήπτες οικονομικού βοηθήματος από το Σωματείο Ευημερίας Φοιτητών ΠΚ.**

**Γ. ΔΙΚΑΙΩΜΑΤΑ ΔΙΑΧΕΙΡΙΣΤΙΚΗΣ ΕΠΙΤΡΟΠΗΣ**

**Η Διαχειριστική Επιτροπή διατηρεί το δικαίωμα, εάν κρίνει αναγκαίο, να ζητήσει από τον αιτητή (φοιτητή/τρια) την προσκόμιση περαιτέρω στοιχείων, πληροφοριών ή/και αποδείξεων, ή να επικοινωνήσει απευθείας, ή μέσω εξουσιοδοτούμενου προσώπου, με τον θεράποντα Ιατρό.**

**Η Διαχειριστική Επιτροπή διατηρεί, επίσης, το δικαίωμα να απορρίψει αιτήματα για τα οποία δεν έχουν προσκομισθεί πειστικά τεκμήρια ή υπάρχουν εύλογες αμφιβολίες για τη γνησιότητα των τεκμηρίων.**

**Η Διαχειριστική Επιτροπή διατηρεί, επίσης, το δικαίωμα να αποτείνεται στις περιπτώσεις όπου κρίνει αναγκαίο, στον Παγκύπριο Ιατρικό Σύλλογο για γνωματεύσεις.**